Útmutató
a 9/2000. (VIII. 4.) SZCSM rendelet alapján minősítési kérelmet benyújtók, illetve a továbbképzést szervezők részére
I. Jogszabályi háttér
· a szociális igazgatásról és szociális ellátásokról szóló 1993. évi III. törvény 
· a személyes gondoskodást végző személyek továbbképzéséről és a szociális szakvizsgáról szóló 9/2000. (VIII. 4.) SZCSM rendelet (továbbiakban: Rendelet)
II. Minősítési kérelem benyújtása
A Rendelet 4. § (4) bekezdése alapján a választható, kötelező és munkakörhöz kötött továbbképzési programok minősítése iránti kérelem benyújtására szolgáló adatlapok, továbbá a minősítés szakmai szempontrendszere a Slachta Margit Nemzeti Szociálpolitikai Intézet (a továbbiakban NSZI) honlapján és a Szociális Ágazati Portálon (a továbbiakban: SZÁP) érhető el. 
Az elkészített adatlapot továbbképzési programonként az alábbi e-mail címre küldjék:
minosites@nszi.hu
III. Minősített továbbképzés lebonyolítása során felmerülő beszámolási és bejelentési kötelezettség
A Rendelet 4. § (7) és (8) bekezdése értelmében a továbbképzés megvalósításával kapcsolatos dokumentumokat (Rendelet 2/A., 3., 4. számú melléklete) cégszerű aláírással ellátva PDF-formátumban az alábbi e-mail címre kell megküldeni:
megvalositas@nszi.hu
Kérjük, hogy a beszámolási, illetve bejelentési kötelességük elektronikus teljesítése során kiemelten figyeljenek a következőkre:
· A Rendelet egyes mellékletei szerinti adatszolgáltatást melléklet típusonként külön kell beküldeni. 
· Minden esetben a hatályos Rendelet szerinti adattartalomnak megfelelő mellékleteket használják. (A hatályos mellékletek az NSZI honlapján és a SZÁP-on is megtalálhatóak.)  
· A megvalositas@nszi.gov.hu címre küldendő fájlok elnevezése a következő módon történjen:
Dátum_B_Beküldőpartnerneve_engedélyszám (kötőjelek és perjel nélkül)_dokumentum típusa
Pl.: 20180425_B_Mintaszervezet_T050482017_9_2000_SZCSM_3._sz._m
A minősített továbbképzési programok jelölései és típusai a Rendelet 3. §. (5) alapján:
T:        Szakmai tanfolyam
S:        Szakmai személyiségfejlesztő foglalkozás
K:        Szakmai tanácskozás
U:        Külföldi vagy hazai tanulmányút
M:       Szakmai műhely
E:        Szakmai e-learning
B:        Szakmai blended-learning
GY:     Szakmai terepgyakorlati továbbképzés

IV. [bookmark: _GoBack]Kiegészítő információk a Rendelet mellékleteihez
Bejelentőlap a továbbképzési program szervezéséről – 2/A. számú melléklet
· A továbbképzési programok indítását valamennyi indítani szándékolt továbbképzési csoportra (egyértelműen elkülönített dokumentumon) szükséges előzetesen bejelenteni az indítást megelőzően legalább 10 munkanappal.
· Indításra bejelentett továbbképzés esetén, amennyiben időpont, illetve helyszínváltozás következne be, a módosítási is a 2/A. számú mellékleten kell bejelenteni, annak egyértelmű jelzésével, mely korábbi bejelentést érinti a változás.

Beszámoló a továbbképzési programokról – 3. számú melléklet
· A beszámolókat az azokhoz kapcsolódó csatolandó dokumentumokkal együtt, csoportonként külön kell elkészíteni, és megküldeni a továbbképzés lebonyolítását követő hónap utolsó napjáig. 
· A továbbképzés zárásaként elégedettségvizsgálatot kell végezni, melynek kérdőíveit a képző köteles öt évig megőrizni. A beszámolási kötelezettség teljesítése során az elvégzett elégedettségvizsgálat összesített eredményét, valamint a kérdőív egy kitöltetlen példányát szükséges megküldeni.
· A beszámoló mellékleteként a továbbképzés elvégzéséről igazolást kapott résztvevők névsorát, a kiadott igazolások sorszámával, a résztvevők működési nyilvántartási számával szükséges megküldeni.
Bejelentőlap a megelőző évben nem indított továbbképzési programokról – 4. számú melléklet
· A bejelentett programok elmaradásáról továbbképzési programonként külön szükséges megtenni a tárgyévet követő év február 28-ig.
· Továbbképzési program előzetesen bejelentett csoportjának elmaradását is be kell jelenteni, egyértelműen jelezve, mely korábbi továbbképzési program vonatkozásában nem áll fenn a beszámolási kötelezettség.
Ezúton is felhívjuk a figyelmet arra, hogy továbbképzést szervezőknek a T, S, E, B, GY típusú szakmai továbbképzéseik esetében lehetőségük van az érvényes minősítéssel rendelkező továbbképzési program eredeti pályázati adatlapjának beadását követő egy, illetve két éven belül
· a továbbképzés tervezett helyszíneinek
· a továbbképzés tervezett időpontjainak
a következő évre vonatkozóan aktualizált adatainak a megadására.

Az aktualizált adattartalom az NSZI honlapján és a SZÁP-on kerül megjelenésre.
V. A Rendelethez kapcsolódó ügymeneti táblázat

VI. Az országos szociális szakmai továbbképzésekkel kapcsolatos ügyek intézésével foglalkozó munkatársak elérhetősége
· Választható, kötelező és munkakörhöz kötött továbbképzések minősítésével kapcsolatos információk, továbbképzési jegyzékek, általános tájékoztatás:

Szőke Balázs 
06-70/646-2762                     
szoke.balazs@nszi.hu
· Indítási bejelentők, beszámolók, bejelentők a megelőző évben nem indított továbbképzési programokról (Rendelet 2/A., 3. sz., 4. sz. mellékletei):

megvalositas@nszi.hu 
